Infoboks Brøndby IF - AC Horsens Superligaen Grundspil (27/09) YouBet 1,59 4,00 5,80 Bet25 1,60 3,95 5,80

Jan Bech Andersen mener alligevel ikke, at det er realistisk at hente Daniel Agger til Brøndby allerede denne sommer.

Fansitet 3point.dk citerede i går Brøndby-rigmanden Jan Bech Andersen for, at de blå-gule ville forsøge at hente Daniel Agger til klubben allerede denne sommer. Den melding afviser Bech Andersen nu.

- Det er der slet ikke økonomi til. Hvordan i al verden skulle vi kunne få det til at hænge sammen? Manden har kontrakt med Liverpool i to år endnu og tjener eftersigende omkring 50 millioner om året, siger Jan Bech Andersen til Ekstra Bladet.

- Det er utopi at forstille sig, at han skulle skifte til Brøndby nu, og det er irriterende, at det rygte skal blæses sådan op.

Daniel Agger er røget ud i kulden i Liverpool, der netop har købt Dejan Lovren i Southampton.